Diari Oficial de la Generalitat Valenciana


Sumari del DOGV 5225, del 23-03-2006 (2006/3091)

ORDE de 20 de febrer de 2006, de la Conselleria de Cultura, Educació i Esport, per la qual es convoquen a través de l'Institut Valencià de la Música ajudes a la producció i edició discogràfica per a l'any 2006.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5225

Data del DOGV
:   23-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3091


Data del document
:   20-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * indústria audiovisual
    * suport d'enregistrament
    * ajuda pública
    * suport econòmic
    * música
    * disc

ORDE de 20 de febrer de 2006, de la Conselleria de Cultura, Educació i Esport, per la qual es convoquen a través de l'Institut Valencià de la Música ajudes a la producció i edició discogràfica per a l'any 2006. [2006/X3091]  
La Llei 2/1998, de 12 de maig, Valenciana de la Música, de la Generalitat Valenciana, va crear l'Institut Valencià de la Música (IVM) com a ens públic adscrit a la Conselleria de Cultura, Educació i Esport que té com a objectiu la planificació, l'execució i la coordinació de la política cultural de la Generalitat en el camp de la música i en l'àmbit de les seues competències.  
Entre les funcions assignades a l'Institut Valencià de la Música hi ha la d'impulsar l'intercanvi de la producció i difusió musical dins i fora de la Comunitat Valenciana, a través de produccions directes o indirectes, tant editorials com discogràfiques.  
Amb esta finalitat, la Conselleria de Cultura, Educació i Esport convoca a través de l'Institut Valencià de la Música les ajudes a la producció i edició discogràfica.  
Per tot això i fent ús de la facultat que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià, i tenint en compte la Llei 38/2003, de 17 de novembre, General de Subvencions.  
ORDENE  
Primer  
Convocar la concessió d'ajudes en règim de concurrència competitiva a la producció i edició discogràfica per a l'any 2006 i aprovar les bases per les quals es regirà, així com el model de sol·licitud, que s'inclouen com a annexos I i II en la present orde.  
Segon  
L'import global màxim d'estes ajudes és de 63.450 euros, i s'abonarà a càrrec de la línia de subvenció SE805000, del capítol IV del pressupost de l'Institut Valencià de la Música per a l'any 2006.  
DISPOSICIONS FINALS  
Primera  
La directora gerent de l'Institut Valencià de la Música serà l'òrgan competent per a l'ordenació i instrucció del procediment de concessió de les ajudes a la producció i edició discogràfica, i se l'autoritza a dictar les resolucions que requerisca l'aplicació i desenrotllament d'esta orde.  
Segona  
La present orde produirà efectes el mateix dia de la seua publicació en el Diari Oficial de la Generalitat Valenciana.  
Segons els articles 107, 116 i 117 de la Llei 30/92 de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació de la present orde.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present orde.  
València, 20 de febrer de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX I  
Bases per a la concessió d'ajudes a la producció i edició discogràfica per a l'any 2006.  
Primera. Objecte  
Es convoquen ajudes a la producció i edició discogràfica, la qual haurà de contindre majoritàriament obra de compositors valencians o estar interpretada per músics valencians. A l'efecte, es consideren músics valencians tant els nascuts i/o residents a la Comunitat Valenciana, com aquells que exercixen el seu treball professional de manera preferent en este àmbit territorial.  
Segona. Beneficiaris  
Podran optar a les ajudes solament els projectes presentats per les empreses discogràfiques o els professionals, que es troben donats d'alta en el corresponent epígraf d'activitats de producció i/o edició discogràfica.  
Els sol·licitants hauran d'acreditar en el termini establit per a la presentació de les sol·licituds que complixen els requisits de l'article 13.2 i 13.3 de la Llei 38/ 2003, de 17 de novembre, General de Subvencions (BOE núm. 276, 18 de novembre de 2003).  
L'acreditació es farà en els termes previstos en l'article 13.7 de l'esmentada llei segons el model de declaració de l'annex III.  
Tercera. Modalitat i quantia d'estes ajudes  
1. Es concediran ajudes per import màxim del 50% del cost de la producció i edició discogràfica, i per un import que no supere mai la quantitat de 6.500 euros.  
2. L'import de les subvencions regulades en la present convocatòria en cap cas podrà ser d'una quantia que, aïlladament o en concurrència amb altres subvencions, ajudes, ingressos o altres recursos, supere el cost de l'activitat que el beneficiari ha de dur a terme.  
Quarta. Casos exclosos  
a) Les produccions discogràfiques editades per clubs de discos o empreses similars en què la venda es faça entre els socis.  
b) Les produccions discogràfiques de caràcter publicitari, independentment del caràcter públic o privat de les empreses que els produïsquen.  
c) Les edicions institucionals.  
d) Les gravacions realitzades per grups o solistes de caràcter no professional, a excepció d'aquells que treballen la música tradicional.  
e) Les produccions que no s'editen en suport disc compacte.  
f) Les edicions amb una tirada en CD inferior a 1.000 exemplars o còpies.  
La comissió avaluadora prevista a la base sisena podrà estimar excepcionalment algun projecte realitzat per grups o solistes de caràcter no professional per l'interés i importància de la gravació.  
Quinta. Sol·licituds  
1. El termini de presentació de sol·licituds serà de vint dies a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds, formalitzades necessàriament segons el model de l'annex II i dirigides a l'Institut Valencià de la Música, es podran presentar en l'Institut Valencià de la Música, plaça de Viriat s/n, 46012 València, en la Conselleria de Cultura, Educació i Esport, av. Campanar 32, de València, i en les direccions territorials de Cultura, Educació i Esport d'Alacant (c/ Carratalà, 47), Castelló de la Plana (av. Mar, 23) i València (av. Gregori Gea, 12). Igualment podrà utilitzar-se qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de correus o presentació en el Registre i anunciant a l'Institut Valencià de la Música la remissió de la sol·licitud per fax o telegrama el mateix dia.   
Les sol·licituds i hauran d'acompanyar-se de la següent documentació:   
a) Projecte musical a gravar que especifique el contingut musical, així com els intèrprets amb els quals es pensa dur a terme la gravació, i pressupost desglossat de les despeses, tot això subscrit per la persona responsable de l'empresa o societat editora.  
b) Memòria d'activitats i catàleg de l'empresa o societat editora.  
c) Declaració de subvencions sol·licitades o concedides per altres organismes públics o privats per a este mateix fi.  
d) Documentació acreditativa de trobar-se al corrent del compliment les obligacions tributàries amb les administracions estatal i autonòmica i davant de la seguretat social, en el moment de finalització del termini de presentació de sol·licituds.  
e) Prova de la gravació en CD. També s'aportaran les partitures o textos del material a gravar per a poder valorar-ne la qualitat i establir la conveniència d'una gravació posterior.  
f) Memòria explicativa de la distribució i comercialització dels CD objecte de la sol·licitud d'ajuda, realitzada per l'empresa o societat gravadora.  
g) Fotocòpia confrontada del NIF, CIF o NIE. En el cas de persones jurídiques caldrà còpia confrontada del document constitutiu .escriptura o document privat. i el que acredite la representació, si de cas.  
h) Últim rebut, si és procedent, del IAE (impost d'activitats econòmiques), si resulta obligada l'empresa discogràfica.   
i) Declaració responsable de no incórrer en la situació de prohibició per a obtindre la condició de beneficiari, segon model de l'annex III.  
j) Declaració responsable del compliment de la normativa sobre integració laboral de persones amb discapacitat o, si és el cas, exempció de la dita obligació, per a les empreses amb 50 o més treballadors.  
3. Si la sol·licitud no reunix les dades exigides o falta documentació complementària, s'instarà l'interessat perquè, en el termini de deu dies, en corregisca els defectes, amb l'advertència que, en cas contrari, es tindrà per desistit de la seua petició i la sol·licitud serà arxivada, prèvia resolució segons indica l'article 71.1 de la Llei 30/92. La millora o esmena de la documentació haurà de presentar-se preferentment a l'IVM. En el cas de presentar-se per qualsevol altre mitjà o lloc previst en la LRJPAC, s'haurà de comunicar a l'IVM per fax o telegrama el mateix dia de la presentació.  
En tot cas, la directora gerent de l'IVM podrà requerir als sol·licitants perquè proporcionen qualsevol informació aclaridora que resulte necessària per a la gestió de la seua sol·licitud.  
Sexta. Comissió Avaluadora   
Per a la valoració i selecció de les sol·licituds es constituirà una comissió avaluadora presidida per la directora gerent de l'IVM, que estarà integrada, a més, pel cap del Departament de Difusió i Ajudes, com a vicepresident, i per tres vocals nomenats per la directora gerent entre persones de reconeguda solvència en el camp de la música. Actuarà com a secretari, amb veu i sense vot, un administratiu de l'IVM.  
La comissió podrà realitzar respecte de la documentació presentada totes aquelles comprovacions que considere necessàries per a la millor qualificació dels projectes.  
Sèptima. Criteris de prioritat  
La comissió avaluadora atendrà el nombre més gran de modalitats musicals, cobrint, si és possible per la qualitat dels projectes, totes les que es presenten a la convocatòria.  
Per a això, tindrà en compte els següents criteris de prioritat en l'elaboració del seu dictamen:  
a) Interés i qualitat del projecte musical a registrar, prèvia audició a través de la prova de gravació en CD exigida i estudi de les partitures i textos que s'acompanyen: fins a un màxim de 80 punts.  
b) Interés del catàleg de l'empresa discogràfica editora i de la memòria de la distribució i comercializació del CD objecte de la sol·licitud d'ajuda: fins a un màxim de 20 punts.  
Octava. Resolució de la convocatòria.  
Basant-se en la proposta de concessió formulada per la comissió avaluadora la directora gerent de l'Institut Valencià de la Música elevarà la proposta definitiva al conseller de Cultura, Educació i Esport, el qual, com a president de l'Institut Valencià de la Música, resoldrà l'adjudicació de les ajudes convocades i en disposarà la publicació en el termini de sis mesos comptats des de la publicació de l'orde de convocatòria en el Diari Oficial de la Generalitat Valenciana. La resolució inclourà una llista d'empreses discogràfiques suplents, relacionades per orde de prioritat, en què recaurà l'ajuda en el cas de possibles renúncies o incompliments.  
En cas que la convocatòria no siga resolta en el termini previst, es consideraran desestimades totes les sol·licituds.  
Novena. Publicació i notificació  
La resolució de la convocatòria es publicarà al tauler d'anuncis de l'Institut Valencià de la Música. En tot cas, es notificarà als interessats de conformitat amb el que preveu l'art. 58 de la Llei 30/92, de Règim Jurídic de les Administracions Públiques i del Procediment Administratiu Comú.  
En cas que l'import de les subvencions concedides, individualment considerades, suposen una quantia igual o superior als 3.000€, es publicaran al Diari Oficial de la Generalitat Valenciana.  
Deu. Obligacions dels beneficiaris  
1. Els beneficiaris de les ajudes a la producció discogràfica valenciana estan obligats a:  
a) Comunicar per escrit a l'Institut Valencià de la Música l'acceptació de l'ajuda en el termini de 10 dies següents a la recepció de la notificació de la seua concessió i, a més qualsevol eventualitat en el desplegament del projecte presentat.  
b) Dur a terme el projecte musical per al qual es va sol·licitar la subvenció i comunicar a l'Institut Valencià de la Música qualsevol canvi que es puga produir en el projecte discogràfic abans de la seua realització, que haurà de ser aprovat expressament per la directora gerent.  
c) Fer constar en la funda exterior del CD i en tota la publicitat gràfica o escrita que es genere, el patrocini de la Generalitat Valenciana, Institut Valencià de la Música, incloent-hi el seu logotip, per a este fi concret, de conformitat amb el manual d'identitat corporativa, i respectant les grandàries mínimes que li siguen indicades. A este respecte, serà necessari presentar a l'Institut Valencià de la Música la proposta prèvia del disseny de la carpeta abans de l'edició, donades les característiques del suport.  
Hauran de fer el mateix en els supòsits següents:  
. Quan les reedicions suposen una alteració del disseny original.  
. Quan s'acorde amb un tercer, dins d'Espanya o fora, una nova edició del disc.  
En el cas de la cessió a tercers de fragments destinats a antologies, tant sols caldrà efectuar una menció escrita dels crèdits del CD de l'ajuda original concedida.  
Totes les obligacions especificades en este apartat tindran una vigència de deu anys des de la data de la primera edició del disc objecte d'ajuda, i afectaran qualsevol reedició posterior a càrrec del beneficiari de l'ajuda i les realitzades per altres empreses discogràfiques que hagen adquirit els drets.  
d) Comunicar a l'Institut Valencià de la Música les subvencions concedides per a este mateix fi i l'import, acreditant esta circumstància amb la còpia de la notificació rebuda, així com altres ajudes, ingressos o recursos que financen el projecte musical per al qual es va demanar l'ajuda.  
e) Justificar l'ús de la subvenció en la forma que s'indica en la base onze i conservar els documents justificatius de l'aplicació dels fons rebuts per a poder justificar la despesa i poder atendre les actuacions de comprovació i control.  
2. L'incompliment de qualsevol dels requisits i obligacions estipulats en la present convocatòria, així com la infracció provada en alguns dels seus punts, anul·laran la concessió de l'ajuda i obligarà al reintegrament en els supòsits contemplats en l'article 37 de la Llei General de Subvencions.  
3. Són també obligacions dels beneficiaris d'estes ajudes, les previstes amb caràcter general en l'article 14 de la Llei General de Subvencions.   
Onze. Justificació i pagament de l'ajuda  
El pagament de l'ajuda concedida es realitzarà d'una sola vegada, mitjançant transferència bancària al compte assenyalat en la sol·licitud, i a l'efecte els beneficiaris hauran de presentar davant l'Institut Valencià de la Música:  
a) Cent exemplars del CD subvencionat per al seu arxivament i distribució a institucions públiques.  
b) Compte justificatiu: justificants originals .factures, fins i tot electròniques i qualsevol altre document de valor probatori de la despesa realitzada durant 2006. i còpia per a la seua compulsa, així com justificació dels pagaments referits a les despeses per a les quals es va concedir l'ajuda per import mínim del doble de la subvenció concedida, d'acord amb el que establix la legislació vigent. També podrà justificar-se per mitjà de certificat, expedit per l'empresa beneficiària, dels costos de producció i/o edició, acompanyat dels estats comptables en què es reflectisca el gasto realitzat.  
No es podrà incloure com a despesa subvencionable l'import de l'IVA deduïble quan el beneficiari estiga obligat a realitzar declaració del mencionat impost i per tant la quantitat que podrà imputar-se com a despesa és la corresponent a la base imposable dels justificants o factures.  
Estos documents es presentaran fins al 22 de desembre de 2006. De manera excepcional, si no haguera transcorregut un termini de sis mesos des de la notificació de la resolució i per raons tècniques del procés de fabricació no poden presentar-se en eixa data els CD editats, l'empresa editora presentarà el màster elaborat de la gravació degudament certificat, amb el compromís ineludible de presentar els CD editats, amb el depòsit legal de l'any de la convocatòria, fins al 31 de gener de 2007. Per a estos supòsits excepcionals, s'admetran les factures de la despesa efectuada encara que siguen expedides en gener de 2007. El crèdit pressupostari quedarà anul·lat, i es perdrà el dret a percebre l'ajuda prevista, si no es complix el calendari establit.  
Dotze. Altres disposicions.  
1. L'Institut Valencià de la Música exigirà el reintegrament de les quantitats percebudes en els supòsits previstos a l'article 37 de la Llei General de Subvencions.  
2. Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.  
Si l'alteració de les condicions del projecte subvencionat significa una reducció, la modificació serà proporcional a la minoració efectuada.  
Per al supòsit de l'obtenció d'ajudes concurrents, que siguen compatibles, la modificació només es produirà si la suma de les ajudes supera el cost de l'activitat subvencionada, minorant-se en este cas la quantitat que excedisca del cost final de l'activitat.  
3. Les economies que puguen produir-se per l'aplicació del que indica la present base, podran disposar-se, per mitjà de nova resolució del conseller, i recaurà en totes les empreses suplents, relacionades per ordre de prioritat, que establix la base octava. Si és possible, també podrà incrementar-se la quantitat concedida a algun dels beneficiaris i es podran superar en este cas els límits establits en la base tercera, però solament si s'ha concedit ajuda a les empreses suplents.  
4. Estes ajudes són compatibles amb altres ajudes, subvencions, ingressos, o recursos per a la mateixa finalitat procedents de qualsevol Administració o ens públic o privat, nacionals, de la Unió Europea o d'organismes internacionals sense que aïlladament o en conjunt, superen el cost de l'activitat subvencionada.